Efter det nu tidligere bestyrelsesmedlem for uddannelsesinstitutionen Martec i Frederikshavn trådte tilbage, sætter en ny mand sig nu i stolen. Det oplyser Martec i en pressemeddelelse. Valget er faldet på Jens Ditlev Lauritzen, der er uddannet på Kogtved Søfartsskole og har haft en lang karriere inden for søfart. Han har siden 2009 været bestyrelsesformand i Lauritz Fonden. Derudover er han formand for Fødevarebanken og en række galopforeninger. Martec er beliggende i Frederikshavn og tilbyder maritime uddannelser som eksempelvis skibsmaskinist, skibsfører og maskinmester. Det er desuden her, Skoleskibet Danmark holder til.

Referat:
Den maritime uddannelsesinstitution i Frederikshavn Martec har netop offentliggjort, at Jens Ditlev Lauritzen indtræder i bestyrelsen.